<classify> Tabasamu pana linajitokeza kwenye uso wa Pepe Reina anapokumbuka dhuluma aliyotendewa Mikel Arteta huko Barcelona.Walikua chumba kimoja, Reina analala kitanda cha juu na Arteta cha chini - lakini hapakuwa na shaka kuna kelele zilikuwa zinasikika na zilifahamika zinatoka wapi.Mimi ndiye niliyekuwa nakoroma na vijana wengine chumbani walikuwa wanakasirika, anaeleza mlinda mlango huyo wa zamani wa Liverpool na Napoli.Kwa hivyo walianza kurusha pedi, viatu, huku na kule na vitu vingine ambavyo walivyokutana navyo na kuvirusha.Lakini kwa sababu nilikuwa juu na yeye alikuwa chini wengi wao waliishia kumpiga Mikel. Kulala kwenye kitanda hicho kulimgharimu mengi ikiwemo kukosa usingizi na karibu ukaharibu uhusiano wetu!Wakitokea Madrid na San Sebastian kama baadhi ya vijana wenye vipaji mahiri nchini Uhispania, Reina na Arteta waliondoka nyumbani wakiwa katika ujana wao na kujiunga na La Masia. Hiki ni Chuo cha soka kwa watoto na vijana maarufu duniani cha FC Barcelona ambacho kimewatoa nyota kama Lionel Messi, Xavi na Andres Iniesta na, hadi mwaka 2011, kilikuwa kwenye jumba la mawe kando ya barabara kutoka Nou Camp, uwanja maarufu wa klabu hiyo.Reina anaamini kuwa ni katika kipindi hiki ambapo Arteta alipata baadhi ya sifa ambazo zimemsaidia kuibuka kuwa mmoja wa makocha wa kutumainiwa zaidi barani Ulaya katika msimu ambao vijana wake wa Arsenal wanashika nafasi ya pili kwenye Ligi kuu ya England na kufuzu kucheza Ligi ya Mabingwa Ulaya msimu ujao. Hiyo ni kwa mara ya kwanza wanafuzu tangu msimu wa 2016-17, licha ya kuonekana kuchechemea katika mechi chache za mwisho.Ilikuwa ngumu sana, Reina anamwambia mtangazaji John Bennett katika makala ya BBC World Service Arteta: The making of Mikel.Tulikuwa watoto wa umri wa miaka 13 au 14 na wakati wote tuliwakumbuka kaka na dada zetu na wazazi wetu, nakumbuka nilisoma barua kutoka nyumbani wakati huo na machozi yalitoka, watu walikuwa wakilia.Inasaidia kukujenga kitabia. Ustahimilivu huo, mawazo hayo dhabiti, dhamira ya kupata kombe au kufikia malengo yako ni jambo ambalo unahitaji kukua nayo ili kuishi La Masia.Tulikuwa tunashiriki ndoto zile zile, jinamizi lile lile, hofu zile zile, na sote tulikuwa pamoja tukisaidiana kama ndugu.Pamoja na kupata nguvu za kiakili, Arteta pia alifundishwa katika falsafa ya Barcelona ya kumiliki mpira, kutokuwa na ubinafsi na kunyumbulika kitu kilichobalisha klabu ya soka la kisasa, na Pep Guardiola wa Manchester City kama mtetezi wake mkuu, huku kocha wa sasa wa Barcelona Xavi na Arteta wa Arsenal wakiwa miongoni mwa wanafunzi wake.Chanzo cha picha, Getty ImagesKwa mujibu wa Reina, si bahati kwamba wote watatu hao walikuwa wanacheza nafasi ya katikati ya uwanja kama viungo.Nadhani elimu ya Barcelona kkwa mchezaji, kwa kila nafasi, ilikuwa kubwa sana, anasema.Ilikuwa kawaida tu kwamba wachezaji hao katika nafasi hizo walimaliza kuelewa soka vizuri zaidi kuliko wengine.Mikel alizaliwa kuwa kocha. Akili zake uwanjani pia zimeonyesha hilo wazi.Akiwa mshauri wa Guardiola na Arteta, Paco Seirul-lo amekuwa nguzo ya Barcelona leo. Alifanywa kuwa kocha wa kikosi cha kwanza cha mazoezi ya viungo na Johan Cruyff mnamo 1994, na kisha akapanda hadhi na hata kuitwa Mkuu wa Methodology muongo mmoja baadaye.Chanzo cha picha, Getty ImagesFalsafa ilikuwa kwamba unamtanguliza mwenzako kabla yako, anafafanua. Hii inamaanisha ubinafsi wako unauacha mlangoni.Wachezaji wengine hawakukubali na hawakufanikiwa, wengine walielewa kuwa haikuwa kujinyima, lakini ilikuwa kurekebisha mchezo wako ili uendane na mahitaji ya mwenzako.Hivi ndivyo Arteta na Guardiola walivyokuwa wakifanya: mchezaji alipopokea mpira, alisema asante kwa sababu ulikuwa umefika kama alivyotaka.Arteta, kama Pep, hakuwa mbinafsi na alicheza kwa ajili ya wengine. Asili yake ilikuwa kufanya kazi kwa ajili ya timu na kusaidia wengine kustawi.Na hivi ndivyo anafanya sasa na wachezaji wake: anawafunza ili kipaumbele chao pekee ni kushirikiana na wachezaji wenzao. Arteta anajaribu kuunda mazingira ambapo ubunifu unaweza kustawi.Mafanikio ya Arteta kama mchezaji na kocha ni fahari kubwa katika mji wa San Sebastian, mji wa Basque ambao hadithi ya soka lake ilianzia, katika klabu ya Antiguoko FC. Huko pia alikuwepo Xabi Alonso.Tulicheza mashindano mengi na Mikel na Xabi katika timu moja, anakumbuka kocha wao wa zamani Roberto Montiel, ambaye sasa ni makamu wa rais wa Antiguoko.Sote watatu tulikuwa tukienda Ufaransa kucheza katika mashindano na lilikuwa jambo zuri sana: ilikuwa timu nzuri sana.Montiel alisimamia programu ya vijana ya Antiguoko kwa zaidi ya miongo miwili - lakini anasisitiza kuwa kulikuwa na kitu maalum kuhusu Arteta alipokuwa mdogo.Alikuwa akifanya vyema kuliko wengine wengi anasema. Ilipendeza kuona ubora kama huu katika kijana mwenye mwili mdogo. Alikuwa kama Messi. Ukitazama video za Messi kuna mambo mengi yanayofanana tangu wakiwa watoto.Licha ya uwezo wake uliokuwa mkubwa na kuonekana wazi, Arteta hakuwahi kucheza katika kikosi cha kwanza cha Barcelona, huku nafasi yake ikionekana ngumu mbele ya vipaji vya hali ya juu vilivyokuwepo kama vile Xavi, Iniesta na Guardiola ambaye alikuwa anamalizia soka lake.Katikati ya msimu wa 2000-01, klabu hiyo ilimpeleka kwa mkopo Paris St-Germain ili kujiunga na timu iliyojaa nyota kama Ronaldinho, Jay-Jay Okocha na Nicolas Anelka.Miezi kumi na minane baadaye, akiwa ameonyesha kiwango cha juu katika mechi ya Kombe la Uefa dhidi ya Rangers, Arteta alijiunga na wababe hao wa Scotland.Chanzo cha picha, Getty ImagesAlikaa Rangers kwa muda lakini alionyesha ukomavu wake uwanjani kwa mara ya kwanza, alipokuwa na Everton. Alianza kuwa kiongozi kwenye chumba cha kubadilishia nguo.Tulipomsajili Mikel, tulianza kubadilika na kuwa timu yenye nguvu zaidi na Mikel alikuwa na ushawishi mkubwa katika hilo, anasema mchezaji mwenzake wa zamani wa Everton Alan Stubbs.Alikuwa anajua jinsi anavyotaka kucheza yeye binafsi, lakini pia jinsi alitaka timu icheze kupata matokeo. Kuna nyakati chache tulifika wakati wa mapumziko na tunaonekana tunapoteza mchezo au kwenda sare. - hakuogopa kutoa maoni na kusema tunahitaji kuwa jasiri na kusoma mchezo vyema zaidi.Wakati huo, kocha David Moyes alikuwa na falsafa ya kuwa na nguvu ya ulinzi, kushambulia kwa kushtukiza, kupambana na kuwa na ujasiri.Chanzo cha picha, Getty ImagesKatika siku ya mwisho ya uhamisho mnamo Agosti 2011, Arteta alisajiliwa na timu ya Arsenal iliyokuwa inasaka wachezaji viongozi kufuatia kichapo cha aibu cha 8-2 huko Old Trafford. Ilikuwa wakati wake chini ya Arsene Wenger ambapo Arteta alionyesha uwezo wake na matarajio yake ya kuwa meneja au kocha, ingawa katika mazingira ambayo hayakutarajiwa.Mpango wa kufundisha makocha wa Chama cha Soka cha Wales FAW huko Dragon Park, Newport, ulikuwa umepata sifa nzuri kutokana kuhudhuriwa na miongoni mwa wachezaji wakubwa wa zamani, kama Marcel Desailly na Roberto Martinez. Leseni ya Uefa Pro kwa kundi lililomaliza mwaka 2016 lilikuwa na nyota wengi.Mikel alikuwa kwenye mafunzo ya kupata leseni ya ukocha, kama ilivyo kwa Thierry Henry, Sol Campbell na Freddie Ljungberg, anasema mwanafunzi mwenzao Richard Williams, jina ambalo halijulikani sana labda, lakini sasa ndiye mkuu wa maendeleo ya wachezaji wa FAW. Ilikuwa maalum kidogo kwa vijana ambao hawajawahi kuwa katika ulimwengu huo.Alikuwa mtu anayetaka kila kitu kiwe sawasa hataki makosa, ambayo nadhani pengine amejifunza katika historia ya La Masia - na kisha kupata fursa ya kwenda kufanya kazi na Pep katika mazingira yake imemuongezea kitu kikubwa.Chanzo cha picha, Getty ImagesReina anaelezea kipindi cha miaka mitatu cha Arteta kufanya kazi kama msaidizi wa Guardiola, ambaye baada ya kustaafu kucheza Arsenal mnamo 2016, kumemkomaza kama mkufunzi wa mpira wa miguu. Kuna simulizi nyingi za mikutano ya usiku wa manane kati ya wawili hao katika jengo lao la katikati mwa jumba la Manchester ili kujadili mbinu au muundo mpya.Williams alishuhudia kile anachokiita uswahiba wao kati yao wakati City ikifanya mazoezi katika uwanja wa Dragon Park kabla ya kukutana na Swansea City.Baada ya kupewa nafasi ya kuongoza mwenyewe mwaka wa 2019, kikosi cha Arteta Arsenal kiliichapa Manchester City ya Guardiola kwenye nusu fainali ya Kombe la FA katika msimu wake wa kwanza alipokwenda kuisaidia Arsenal kutwaa kombe - lakini changamoto zilianza baada ya hapo, Arsenal ikimaliza nafasi ya 8 mara mbili.Tunaona maana yake, kama mchezaji wa zamani anaelewa nini maana ya kuwa Arsenal.Tuko hapa na tunashindana, na nina hakika tutashindana kwa miaka kadhaa ijayo na tunatumai kuwa atakuwa juu.Tunafurahi sana kuona mambo yanavyokwenda,anasema Faisal Khan, mtangazaji wa Latte Firm, chaneli ya YouTube ya Arsenal.Reina anakubaliana na hilo. Anasisitiza kwamba mchezaji-mwenzake huyo wa zamani ana kila kitu anachohitaji ili kufanikiwa kuwa kocha wa kiwango cha juu na anajua ni wapi atakuja kupata ushauri na yeye atakapoanza kazi yake ya ukocha.Unahitaji kujiandaa na kuwa mwerevu na yule unayemchagua kama mshauri, anasema. Mikel yuko juu na ni miongoni mwa ninaowapenda.Nitajifunza mengi nikiweza kutokana na uwezo wake wa usimamizi kwa sababu atakuwa mmoja wa makocha wakubwa.Chanzo cha picha, Getty Images  <topic>: MICHEZO 